Public procurement notice: Contract Award Notice
Published: 2023-08-16
Buyer: ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ της ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ
Country: GR
Contract type: Services
Procedure: Open procedure
CPV classification: 30200000 | 72000000 | 79822500
Estimated value: 419500 EUR
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Αντικείμενο της σύμβασης είναι ο εμπλουτισμός του ψηφιακού αρχείου της ΑΣΚΤ με την δημιουργία έγκριτου ψηφιακού περιεχομένου με σκοπό τη διαφύλαξη, την περαιτέρω ανάδειξη και αξιοποίηση του πολιτιστικού της αποθέματος. Η ψηφιοποίηση της συλλογής θα γίνει ανάλογα με τον τύπο του αντικειμένου (έργα σε καμβά, χαρτώο υλικό, τρισδιάστατα αντικείμενα/έργα τέχνης, born digital υλικό) με υψηλές προδιαγραφές, όπως αυτές διατυπώνονται από το Εθνικό Κέντρο Τεκμηρίωσης και Ηλεκτρονικού Περιεχομένου στον οδηγό «Προδιαγραφές ψηφιοποίησης και ψηφιακών αρχείων».
1.	Δράση Ψηφιοποίησης: Με ποσοτικούς όρους κατά τη διάρκεια της δράσης θα ψηφιοποιηθούν βάσει των απαιτούμενων προδιαγραφών: πίνακες σε καμβά, σχέδια σε χαρτί, τυπώματα χαρακτικών και μήτρες, γλυπτά, εγκαταστάσεις, έργα βιντεοτέχνης, έργα τρισδιάστατων γραφικών, 3D animation, φωτογραφίας, κτίρια για απεικόνιση σε 360ο και έγγραφα αρχειακού υλικού του ιστορικού αρχείου της ΑΣΚΤ.
2.	Δράση Τεκμηρίωσης και Εμπλουτισμού με Μεταδεδομένα: Το ψηφιακό περιεχόμενο, το οποίο θα δημιουργηθεί στο πλαίσιο του έργου, θα παρέχεται μέσω ψηφιακών αρχείων και μεταδεδομένων, τα οποία θα είναι βασισμένα σε κατάλληλα διεθνή πρότυπα και συμβατά με τους θησαυρούς του ΕΚΤ, έτσι ώστε να εισρέουν στο αποθετήριο του ΕΚΤ.
Με αυτόν τον τρόπο, με την υλοποίηση των ανωτέρω δράσεων και την ολοκλήρωση της Πράξης, η Συλλογή θα είναι πλέον διασφαλισμένη και αναρτημένη σε κατάλληλους ψηφιακούς χώρους, τεχνολογικά επικαιροποιημένη, με έγκυρο, πολυδιάστατο και διαδραστικό συνοδευτικό υλικό, κι έτοιμη να εκτεθεί στους φιλότεχνους, στους επιστήμονες και ερευνητές, στους φοιτητές και μαθητές, αλλά και γενικότερα στο παγκόσμιο κοινό.
Η σύμβαση αφορά στο Υποέργο 2 της Πράξης: «Ψηφιακός μετασχηματισμός και ανάδειξη του Πολιτιστικού αποθέματος της ΑΣΚΤ, 1837 - 2021. Μία Συλλογή Έργων σπουδής εικαστικής εξέλιξης και αποτύπωσης της ιστορικής διαδρομής της Νεοελληνικής Τέχνης» η οποία έχει ενταχθεί στο ΕΠΑνΕΚ με κωδ. ΟΠΣ 5093223 και χρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης - ΕΤΠΑ).
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.
Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.


Winner: PostScriptum Πληροφορική Επικοινωνίας ΕΠΕ
Award value: 419500
Number of bids: 1